Marisol Soengas

María Soledad Soengas González, Marisol Soengas bezala ezaguna (Agolada, Pontevedra, 1968), mikrobiologian espezializatutako zientzialari biologo galiziarra da. Mundu mailako ikertzaile ospetsua da melanomaren, azaleko minbizi  arruntenaren eta baita hilgarrienaren aurkako borrokan ere. Melanomaren taldeko zuzendaria da Ikerketa Onkologikoen Zentro Nazionalean (CNIO).

 Biografia 
Soengas Agoladan jaio zen, Pontevedran, Galizian, 1968an. Bost urterekin zientzialari izan nahi zuen eta Coruñako Unibertsitatean hasi zuen karrera. Mikrobiologian espezializatutako biologoa da Madrilgo Unibertsitate Autonomoan, eta doktoretza lortu zuen Caracterización estructural y funcional de la proteína de unión a DNA de cadena sencilla del bacteriófago ²29 tesiarekin. 1997an Cold Spring Harbour Laborategian ikertzailea izan zen (Cold Spring Harbour, New York) eta heriotza zelularraren mekanismoen analisian espezializatu zen.

Margarita Salas zientzialari historikoarekin batera Severo Ochoa Biologia Molekularreko Zentroko bere laborategian trebatu zen, Cristina Garmendia eta María Blasco bezala, eta bere adibideak balio izan zion emakume batek zientzian erantzukizuneko karguak betetzea naturaltzat jotzeko beti.

2002 eta 2008 artean Michigango Unibertsitatean (Estatu Batuak) lan egin zuen, eta bertako departamentu-zuzendariaren paternalismoa pairatu zuen, emakumea eta gaztea baitzen, eta geroago bere jokabideaz konturatu eta zuzendu zuen. 2008an Espainiara itzuli zen eta urte horretatik aurrera Ikerketa Onkologikoen Zentro Nazionaleko (CNIO) Melanoma taldeko zuzendaria da. Bertan, minbiziaren aurkako borrokan aurrerapenak egiten dira, azaleko minbizian eta melanometan zentratuz. Gainera, Zentroko gai zientifikoen dekanoa da.

2017an, zuzentzen duen taldeak animalia-eredu batzuk garatzea lortu zuen (sagu bioluminiszenteak), MetAlert deiturikoak, tumorea barreiatzeko errepideak ikusteko aukera eman zuten lehenak direlako. Gertaera bakarra izan zen, inoiz ez zen egin aurretik, eta inplikazio ugari ditu. 2017ko ikerketa biomedikotzat hartu zituen Nature aldizkari zientifikoak, baita Cell, Cancer Cell, Science, Nature Cell Biology, eta Nature Communications-ek ere, besteak beste.

Laborategiko proiektuak pazienteengan zuzeneko erabilgarritasuna izateko bideratzen dira. Soengasek sortutako Bioncotech Therapeutics konpainiaren bidez, 2018an lehen paziente batekin saiakuntza onartzea lortu zen.

Nesken eta emakumeen artean bokazio zientifikoak bultzatzen parte hartzen du, genero-arrakala murrizteko eta dauden genero estereotipoak iraultzeko. Gainera, Ana Pastor, Ana Varela, Lola Galovart, Susana López- Abella, Carolina Bouvard edo Marta Fernández Currásekin batera "Mujeres influyentes de Galicia" taldearen sortzailea da, galiziarren talentu ikusezina sustatzeko.

 Aintzatespenak 
Dozena bat sari jaso ditu. Galiziako Xuntak 2009an Maria Josefa Wonenburger Planells Saria eman zion bere ibilbide profesionalagatik. 2017an, Brisbanen (Australia) egin zen Melanomaren Mundu Biltzarrak Estela Medrano Memorial Award saria eman zion, Society for Melanoma Research delakoaren urteko sari entzutetsuarekin, ikerketan egindako lana eskertzeko eta bere azterketan eragin handiena izan duen ikertzaileetako bat izateagatik, bere taldeak tumore horien jaiotza eta eboluzio prozesu konplexuaren berri ematea lortu duelako. Halaber, 2017an, Galiziako Executivas Elkartearen 2017ko Executiva saria eta "Biomediku-ikerketa onenaren" Constantes y Vitales saria jaso zituen. 2018an Espainiako Zientifikoen Elkartearen Ohorezko Plakak jaso zituen.

2021ean, Carmen y Severo Ochoa Biologia Molekularreko Ikerketa Saria jaso zuen, melanomari buruz egindako ikerketengatik.

 Erreferentziak 

 Kanpo estekak 

 Marison Soengas CNIOn
 Marisol Soengas Fundación Telefónican - Hezkuntza erronka
 Marisol Soengas: "Galiziak zientzian inbertitu behar du epe luzeagoan eta lehiakorra izan nazioartean"
 Manuel Reykok Marisol Soengasi egindako elkarrizketa Gciencian

Kategoria:Emakume zientzialariak
Kategoria:Emakume biologoak
Kategoria:Emakume ikertzaileak
Kategoria:mikrobiologoak